Tanngrisner og Tanngnjost

Tanngrisner, eller Tanngrisne, (norrønt Tanngrisnir, «den som har glisne tenner») og Tanngnjost (Tanngnjóstr, Tanngiost, «den som skjærer tenner») er i nordisk mytologi de to bukkene som trekker vogna til tordenguden Tor med hammeren over himmelen.Store norske leksikon om Tanngnjost og Tanngrisne (artikkel oppdatert 20. februar 2018) Torden ble forklart som lyden av kjerra når Tor, i Gylvaginning kalt «Ake-Tor» (Öku-Þórr),Store norske leksikon om Tor i nørrøn mytologi (artikkel oppdatert 15. januar 2019) var ute og kjørte med geitene, mens lyn var gnister når han slo med Mjølner (Mjollne), den veldige hammeren sin.

Beskrivelser og fortellinger
Ifølge mytene har geitene den egenskapen at de kan gjenoppstå etter at de er slaktet dersom beinrestene blir lagt tilbake i dyreskinnet etter at kjøttet er spist. I historien om Tors reise til Utgårdsloke slaktes begge bukkene på kvelden, men blir levende igjen da Tor svinger Mjølner over kjøttbeina neste morgen. I en annen fortelling besøker Tor en gård der han slakter bukkene for å by vertsfolket på et måltid. Tjalve, sønnen på gården,  brekker i hemmelighet løs et kjøttbein for å suge ut margen, selv om det er forbudt. Da Tor bringer bukkene tilbake til livet og oppdager at den ene halter, straffer han Tjalve ved å ta ham og søstera Roskva med seg til Åsgård som tjenere. 

Se også
 «Thor kører sine bukke», skulptur av den danske billedhoggeren Carl Bonnesen
 Liste over dyr i norrøn mytologi

Referanser

 Kilder 
 Snorre Sturlason: Den eldre Edda

 Eksterne lenker 


Kategori:Dyr i norrøn mytologi